ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
രാജ്യത്ത് രോഗമുക്തരുടെ എണ്ണം 23 ലക്ഷം കടന്നു
രോഗമുക്തര് ചികിത്സയിലുള്ളവരേക്കാള് മൂന്നുമടങ്ങ് അധികം
രോഗമുക്തരുടെ എണ്ണവും ചികിത്സയിലുള്ളവരുടെ എണ്ണവും തമ്മിലുള്ള അന്തരം 16 ലക്ഷം കടന്നു
കൂടുതല് പേര് സുഖം പ്രാപിച്ചതോടെ രാജ്യത്തെ കോവിഡ് 19 മുക്തരുടെ എണ്ണം ഇന്നത്തെ കണക്കനുസരിച്ച് 23 ലക്ഷം കവിഞ്ഞു. ഊര്ജ്ജിത പരിശോധനയും നിരീക്ഷണവും ഫലപ്രദമായ ചികിത്സയും 23,38,035 പേര്ക്കാണ് രോഗമുക്തി സമ്മാനിച്ചത്.
കഴിഞ്ഞ 24 മണിക്കൂറിനുള്ളില് 57,469 പേരാണ് രാജ്യത്ത് കോവിഡ്-19 രോഗമുക്തരായത്. ഇതോടെ രാജ്യത്തെ കോവിഡ് 19 മുക്തി നിരക്ക് 75% പിന്നിട്ടു . കഴിഞ്ഞ കുറച്ചു മാസങ്ങളായി രോഗമുക്തരുടെ എണ്ണം തുടര്ച്ചയായി വര്ധിക്കുകയാണ്.
ചികിത്സയിലുള്ളവരേക്കാള്  16 ലക്ഷത്തിലധികം  പേരാണ് രാജ്യത്ത് രോഗമുക്തരായിട്ടുള്ളത്. ആകെ രോഗബാധിതരുടെ 22.88% മാത്രമാണ് ഇപ്പോള് ചികിത്സയിലുള്ളത്. മരണനിരക്ക് 1.85 ശതമാനമായി കുറഞ്ഞു.
ആരോഗ്യ മന്ത്രാലയവുമായി സഹകരിച്ച് ന്യൂഡല്ഹി എയിംസ് നടത്തുന്ന 'നാഷണല് ഇ-ഐസിയു ഓണ് കോവിഡ് -19 മാനേജ്മെന്റ്' പരിപാടി രോഗമുക്തി വര്ധിക്കുന്നതിലും മരണനിരക്കു കുറയുന്നതിലും പ്രധാന പങ്ക് വഹിച്ചിട്ടുണ്ട്. ആഴ്ചയില് രണ്ടുതവണയാണ്  നാഷണല് ഇ-ഐസിയു നടക്കുന്നത്. വിവിധ സംസ്ഥാനങ്ങളിലെ കോവിഡ് ആശുപത്രികളിലെ ഐസിയു ഡോക്ടര്മാര്ക്കുള്ള സംശയനിവാരണവും വരുത്തുന്നു. രാജ്യത്തെ 22 സംസ്ഥാനങ്ങളിലെ 117 ആശുപത്രികളെ ഉള്ക്കൊള്ളിച്ച് ഇതുവരെ 14 നാഷണല് ഇ-ഐസിയു സംഘടിപ്പിച്ചിട്ടുണ്ട്.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
ഷിപ്പിങ് മന്ത്രാലയം
മൂന്ന് ഫ്ലോട്ടിംഗ് ബോർഡർ ഔട്ട്-പോസ്റ്റ് യാനങ്ങൾ കൊച്ചിൻ ഷിപ്പിയാർഡ് അതിർത്തിരക്ഷാ സേനയ്ക്ക് കൈമാറി
ന്യൂ ഡൽഹി: ജനുവരി 28, 2022
തുറമുഖ-കപ്പൽ-ജലപാത മന്ത്രാലയത്തിന് കീഴിലുള്ള കൊച്ചിൻ ഷിപ്പ്യാർഡ് ലിമിറ്റഡ്, മൂന്ന് ഫ്ലോട്ടിങ് ബോർഡ് ഔട്ട്-പോസ്റ്റ് യാനങ്ങൾ  രണ്ടാം സെറ്റ് അതിർത്തി സുരക്ഷാ സേനക്ക് വിജയകരമായി കൈമാറി. രാജ്യത്തിന്റെ ജല അതിർത്തികളെ സംരക്ഷിക്കുന്നതിനായി ഇത്തരത്തിലുള്ള ഒമ്പത് യാനങ്ങൾ നിർമ്മിച്ചു നൽകാനാണ് കൊച്ചിൻ ഷിപ്പ്യാർഡ് ലിമിറ്റഡിന് ഓർഡർ ലഭിച്ചത്. വരും മാസങ്ങളിൽ ഇത്തരത്തിലുള്ള മൂന്ന് യാനങ്ങൾ കൂടി കൈമാറും.
അതിർത്തി രക്ഷാസേനയുടെ ജല വിഭാഗത്തിനായി, ഒമ്പത് FBOP-കളുടെ രൂപകല്പന, നിർമ്മാണം, വിതരണം എന്നിവയ്ക്കായി 2019 മാർച്ചിലാണ് ആഭ്യന്തര മന്ത്രാലയം ഓർഡറുകൾ നൽകിയത്. 46 മീറ്റർ നീളവും 12 മീറ്റർ വീതിയുമുള്ളവയാണ് ഓരോ FBOP യും. രാജ്യത്തിന്റെ ഉൾനാടൻ ജല മേഖലകളിൽ, പ്രത്യേകിച്ചും ഗുജറാത്തിലെ കച്ചിലെ അരുവി പ്രദേശങ്ങൾ, പശ്ചിമ ബംഗാളിലെ സുന്ദർബൻ മേഖല എന്നിവിടങ്ങളിൽ വിന്യസിക്കുന്നതിനായി രൂപകല്പന ചെയ്യപ്പെട്ടവയാണ് ഇവ.
4 അതിവേഗ നിരീക്ഷണ ബോട്ടുകൾ സൂക്ഷിക്കുന്നതിനുള്ള സൗകര്യവും ഇത്തരത്തിലുള്ള എല്ലാ യാനങ്ങളിലും ഒരുക്കിയിട്ടുണ്ട്. അതിവേഗ നിരീക്ഷണ ബോട്ടുകൾക്കുള്ള ഫ്ലോട്ടിങ് ബേസ് ആയും ഇത്തരത്തിലുള്ള യാനങ്ങൾ പ്രവർത്തിക്കും. ചെറു യാനങ്ങൾക്ക് ആവശ്യമായ പെട്രോൾ, ശുദ്ധജലം, മറ്റ് സാമഗ്രികൾ എന്നിവ വിതരണം ചെയ്യാനും ഇവ ഉപയോഗപ്പെടുത്തും.
(Visitor Counter : 128
പ്രധാനമന്ത്രിയുടെ ഓഫീസ്
ഒഡിഷയില് ആകാശ നിരീക്ഷണം നടത്തിയ ശേഷം പ്രധാനമന്ത്രി നടത്തിയ പരാമര്ശങ്ങള്
ലോകം ഒരു വശത്ത് കൊറോണ വൈറസില്നിന്നു മനുഷ്യ ജീവനകുള് സംരക്ഷിക്കാനായി പൊരുതുകയാണ്. അത്തരമൊരു പ്രതിസന്ധി ഘട്ടത്തില്- കേന്ദ്ര ഗവണ്മെന്റോ സംസ്ഥാന ഗവണ്മെന്റുകളോ ആകട്ടെ- കഴിഞ്ഞ രണ്ടര മാസമായി എല്ലാ വകുപ്പുകളും പൗരന്മാരും കൊറോണ വൈറസിനെതിരെ പോരാടുകയാണ്.
അത്തരമൊരു ഘട്ടത്തില് ഒരു അതിശക്ത ചുഴലിക്കാറ്റു വീശിയതു വളരെയധികം ആശങ്കയുണര്ത്തുന്ന കാര്യമാണ്. ബംഗാളിലേക്കു നീങ്ങുമ്പോള് അത് ഒഡിഷയില് എത്രത്തോളം നാശം വിതയ്ക്കുമെന്നതും ആശങ്ക നിറഞ്ഞ കാര്യമായിരുന്നു. കൈക്കൊണ്ട തയ്യാറെടുപ്പുകളും ഗ്രാമങ്ങളിലെ പൗരന്മാര് എന്തു ചെയ്യണമെന്ന അറിവുംകൊണ്ടു പൗരന്മാരുടെ ജീവന് രക്ഷിക്കുന്നതില് വലിയ നേട്ടം കൈവരിക്കാന് ഒഡിഷയ്ക്കു സാധിച്ചു. ഒഡിഷയിലെ പൗരന്മാര്ക്കും ഭരണകൂടത്തിനും മുഖ്യമന്ത്രി ശ്രീ. നവീന് ബാബുവിനും അദ്ദേഹത്തിന്റെ ടീമിനും അഭിനന്ദനങ്ങള്.
എന്നാല്, ഇത്രയും വലിയ പ്രകൃതി ദുരന്തമുണ്ടാവുമ്പോള് വളരെയധികം സ്വത്തുനാശമുണ്ടാകും. പശ്ചിമ ബംഗാളുമായി താരതമ്യം ചെയ്യുമ്പോള് ഒഡിഷയില് ഉണ്ടായ നഷ്ടം കുറവാണ്. എങ്കിലും സംസ്ഥാനത്തുകൂടെ കടന്നുപോയപ്പോള് ചുഴലിക്കാറ്റ് അതിന്റെ അടയാളം ബാക്കിവെച്ചു. ഇതൊരു വലിയ പ്രതിസന്ധിയാണ്. അതിനാല് തന്നെ, വീടുകള്ക്കും കൃഷിക്കും വൈദ്യുതിക്കും ആശയവിനിമയത്തിനും അടിസ്ഥാന സൗകര്യ മേഖലയ്ക്കും സംഭവിച്ച നാശം ഞാന് പൂര്ണമായും വിലയിരുത്തി. സംസ്ഥാന ഗവണ്മെന്റ് പ്രാഥമികമായ എല്ലാ വിവരവും എനിക്കു ലഭ്യമാക്കിയിരുന്നു.
കാര്യങ്ങള് വിലയിരുത്തിയശേഷമുള്ള സംസ്ഥാന ഗവണ്മെന്റിന്റെ റിപ്പോര്ട്ട് കേന്ദ്ര ഗവണ്മെന്റിന് ഉടന് ലഭിക്കും. ഒരു കേന്ദ്ര സംഘം ഉടന് ഇവിടെ എത്തുകയും ചെയ്യും. മൊത്തത്തിലുള്ള സാഹചര്യം വിലയിരുത്തിയശേഷം ജോലിയും ദീര്ഘകാലാടിസ്ഥാനത്തിലുള്ള സഹായത്തിനും പുനരുജ്ജീവനത്തിനും പുനരധിവാസത്തിനും സഹായവും നല്കുകയും ചെയ്യും. ഈ കാര്യങ്ങള്ക്കെല്ലാം മുന്ഗണന നല്കി മുന്നോട്ടുപോകും.
എന്നാല്, അടിയന്തര സാഹചര്യം മനസ്സിലാക്കി കേന്ദ്ര ഗവണ്മെന്റ് 500 കോടി രൂപ നല്കും. ബാക്കി ആവശ്യങ്ങള് വ്യക്തമാവുകയും പുനരധിവാസത്തിനുള്ള ആസൂത്രണം തയ്യാറാവുകയും ചെയ്യുന്നതോടെ കേന്ദ്ര ഗവണ്മെന്റ് ഒഡിഷയുടെ വികസനത്തിനായി സംസ്ഥാന ഗവണ്മെന്റിനൊപ്പം തോളോടുതോള് ചേര്ന്നു പ്രവര്ത്തിക്കും. പ്രതിസന്ധിയില്നിന്നു കരകയറാന് സംസ്ഥാനത്തെ സഹായിക്കുകയും ചെയ്യും.
വളരെയധികം നന്ദി!
(
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
2022 ലെ പൊതുഭരണ മികവിനുള്ള പ്രധാനമന്ത്രിയുടെ അവാർഡുകൾക്കുള്ള പദ്ധതിയും വെബ് പോർട്ടലും കേന്ദ്രമന്ത്രി ഡോ. ജിതേന്ദ്ര സിംഗ് സമാരംഭിച്ചു
(ന്യൂ ഡൽഹി: ഒക്ടോബർ 03, 2022
2022ലെ പൊതുഭരണത്തിലെ മികവിനുള്ള പ്രധാനമന്ത്രിയുടെ അവാർഡുകൾക്കായുള്ള വെബ് പോർട്ടൽ  കേന്ദ്ര പേഴ്സണൽ, പൊതു പരാതി, പെൻഷൻ സഹ മന്ത്രി ഡോ. ജിതേന്ദ്ര സിംഗ് ഇന്ന് ഔദ്യോഗികമായി പുറത്തിറക്കി.
ഇന്ത്യയിലെ 28 സംസ്ഥാനങ്ങളിലെയും 8 കേന്ദ്രഭരണ പ്രദേശങ്ങളിലെയും പ്രിൻസിപ്പൽ സെക്രട്ടറിമാർ /, ഡിസി-കൾ/ഡിഎം-മാർ എന്നിവരും 2020 ബാച്ചിലെ അസിസ്റ്റന്റ് സെക്രട്ടറിമാരും ഹൈബ്രിഡ് രീതിയിൽ നടന്ന ഉദ്ഘാടന ചടങ്ങിൽ സംബന്ധിച്ചു.
പ്രധാനമന്ത്രിയുടെ അവാർഡിനായുള്ള വെബ് പോർട്ടലിലെ രജിസ്ട്രേഷൻ 2022 ഒക്ടോബർ 3 മുതൽ ആരംഭിക്കും. അപേക്ഷകൾ, 2022 ഒക്ടോബർ 3 മുതൽ 2022 നവംബർ 28 വരെ സമർപ്പിക്കാവുന്നതാണ്.
ക്രിയാത്മകമായ മത്സരം, നൂതനാശയം, അനുകരണം, മികച്ച രീതികളുടെ സ്ഥാപനവൽക്കരണം എന്നിവ പ്രോത്സാഹിപ്പിക്കുക എന്നതാണ് പിഎം എക്സലൻസ് അവാർഡ് പദ്ധതിയുടെ ലക്ഷ്യമെന്ന് ചടങ്ങിൽ സംസാരിച്ച ഡോ. ജിതേന്ദ്ര സിംഗ് പറഞ്ഞു.
പ്രധാനമന്ത്രിയുടെ അവാർഡിൽ ട്രോഫി, സാക്ഷ്യപത്രം എന്നിവയ്ക്കൊപ്പം പ്രോജക്റ്റ്/പദ്ധതി നടപ്പിലാക്കുന്നതിനോ, ഏതെങ്കിലും പ്രദേശത്തെ വിഭവങ്ങളുടെ ജനക്ഷേമ സേവനങ്ങളുടെ വിടവുകൾ നികത്തുന്നതിനോ വേണ്ടി വിനിയോഗിക്കുന്നതിന് അവാർഡ് ലഭിച്ച ജില്ല/സംഘടനയ്ക്ക് 20 ലക്ഷം രൂപയുടെ ആനുകൂല്യം എന്നിവ ലഭിക്കും.
2020 ഏപ്രിൽ 1 മുതൽ 2022 സെപ്റ്റംബർ 30 വരെയാണ് പരിഗണനാ കാലയളവ്. 2022ലെ പൊതുഭരണത്തിലെ മികവിനുള്ള പ്രധാനമന്ത്രിയുടെ പുരസ്കാരത്തിൽ വിവിധ വിഭാഗങ്ങളിലായി മൊത്തം 16 അവാർഡുകൾ നൽകും.
2022-ലെ പൊതുഭരണത്തിലെ മികവിനുള്ള പ്രധാനമന്ത്രിയുടെ അവാർഡുകൾക്കുള്ള പദ്ധതി ഇനിപ്പറയുന്ന മേഖലകളിലെ ഉദ്യോഗസ്ഥരുടെ സംഭാവനകളെ അംഗീകരിക്കാൻ ലക്ഷ്യമിടുന്നു:
എ. ഹർ ഘർ ജൽ യോജനയിലൂടെ ശുചിത്വ ജല പരിപാടി പ്രോത്സാഹിപ്പിക്കുന്നു
ബി. ആരോഗ്യ-ക്ഷേമ കേന്ദ്രങ്ങളിലൂടെ സ്വസ്ത് ഭാരത്  പ്രോത്സാഹിപ്പിക്കുക.
സി. സമഗ്ര ശിക്ഷയിലൂടെ തുല്യവും സമഗ്രവുമായ ക്ലാസ് റൂം അന്തരീക്ഷത്തോടുകൂടിയ ഗുണനിലവാരമുള്ള വിദ്യാഭ്യാസം പ്രോത്സാഹിപ്പിക്കുന്നു
ഡി. നൂതനാശയങ്ങളിൽ പ്രത്യേക ശ്രദ്ധയൂന്നിക്കൊണ്ട് ആസ്പിറേഷണൽ ഡിസ്ട്രിക്റ്റ് പ്രോഗ്രാമിലൂടെയുള്ള സമഗ്ര വികസനം.
സ്ക്രീനിംഗ് കമ്മിറ്റി മുഖേനയുള്ള ജില്ലകളുടെ / സംഘടനകളുടെ ചുരുക്കപ്പട്ടിക , വിദഗ്ധ സമിതിയുടെയും എംപവേർഡ് കമ്മിറ്റിയുടെയും വിലയിരുത്തൽ എന്നിവ മൂല്യനിർണയത്തിൽ ഉൾപ്പെടും. അവാർഡുകൾക്കായുള്ള എംപവേർഡ് കമ്മിറ്റിയുടെ ശുപാർശകൾക്ക് പ്രധാനമന്ത്രിയുടെ അംഗീകാരം തേടും.
ശാസ്ത്ര സാങ്കേതിക മന്ത്രാലയം
സാങ്കേതികവിദ്യയുടെ ഫലങ്ങള് എല്ലാവര്ക്കും പ്രാപ്യമാകണം - രാഷ്ട്രപതി രാം നാഥ് കോവിന്ദ്
സാങ്കേതിക വിദ്യയുടെ ഫലങ്ങള് എല്ലാവര്ക്കും പ്രാപ്യമാകണമെന്നും, ലബോറട്ടറികളില്നിന്ന് ഷോറൂമുകളിലേക്ക് തങ്ങളുടെ ഉല്പ്പന്നങ്ങള് എത്തിക്കാനാഗ്രഹിക്കുന്ന, സംരംഭകരാകാന് ആഗ്രഹിക്കുന്ന എല്ലാ സാങ്കേതിക വിദഗ്ദര്ക്കും ധനസഹായവും വിഭവങ്ങളും ലഭ്യമാകേണ്ടതുണ്ടെന്നും രാഷ്ട്രപതി ശ്രീ. രാം നാഥ് കോവിന്ദ് പറഞ്ഞു. ന്യൂഡല്ഹിയില് ദേശീയ സാങ്കേതികവിദ്യാ ദിനാഘോഷത്തെ അഭിസംബോധന ചെയ്യുകയായിരുന്നു അദ്ദേഹം. സ്വാതന്ത്ര്യത്തിനുശേഷം ബഹിരാകാശ, ആണവോര്ജ്ജ മേഖലകളില് സാങ്കേതികവിദ്യയുടെ സഹായത്തോടെ മുന്നേറാന് രാജ്യത്തിന് സാധിച്ചു. വിവര സാങ്കേതികവിദ്യ, ഔഷധ നിര്മ്മാണം, ജൈവ സാങ്കേതികവിദ്യ എന്നീ മേഖലകളിലും ഏറ്റവും മികച്ച സൗകര്യങ്ങള് സ്വായത്തമാക്കാന് രാജ്യത്തിന് കഴിഞ്ഞു. ഇന്ത്യയെക്കുറിച്ചുള്ള കാഴ്ചപ്പാട് മാറ്റാനും രാജ്യത്തിന്റെ സാമ്പത്തികരംഗത്തിന് കരുത്ത് പകരാനും സാങ്കേതികവിദ്യ സഹായിച്ചതായി രാഷ്ട്രപതി ചൂണ്ടിക്കാട്ടി.
ചെലവുകുറഞ്ഞ കണ്ടുപിടിത്തങ്ങളെ നിലവാരമില്ലാത്തതായി കണക്കാക്കിയിരുന്ന മനോഭാവം മാറേണ്ടതുണ്ടെന്ന് രാഷ്ട്രപതി ചൂണ്ടിക്കാട്ടി. ഉല്പ്പന്നങ്ങള്ക്കും പ്രക്രിയകള്ക്കുമപ്പുറം, നമ്മുടെ സാങ്കേതികവിദ്യാ ഇന്കുബേറ്റര്മാര് പകരുന്ന ഊര്ജ്ജം ഏറെ ഉണര്വ് പകരുന്നതാണെന്ന് ശ്രീ. രാം നാഥ് കോവിന്ദ് പറഞ്ഞു.
സാങ്കേതികവിദ്യയുടെ പുതിയ മേഖലകള് സ്വായത്തമാക്കേണ്ടതിന്റെ ആവശ്യകത രാഷ്ട്രപതി എടുത്തു പറഞ്ഞു. റോബോട്ടിക്സ്, ആര്ട്ടിഫിഷ്യല് ഇന്റലിജന്സ്, ഡിജിറ്റല് നിര്മ്മാണം, ബിഗ് ഡാറ്റാ അനലിറ്റിക്സ്, ക്വാണ്ടം കമ്യൂണിക്കേഷന്, ഇന്റര്നെറ്റ് ഓഫ് തിങ്സ് എന്നിവയില് യുവ സാങ്കേതികവിദഗ്ധര്ക്ക് പരിശീലനം നല്കാന് ഗവണ്മെന്റ് മികവിന്റെ കേന്ദ്രങ്ങള് സ്ഥാപിക്കുന്ന കാര്യം രാഷ്ട്രപതി ചൂണ്ടിക്കാട്ടി. ദേശീയ സാങ്കേതികവിദ്യാ ദിനാഘോഷത്തോടനുബന്ധിച്ചുള്ള പുരസ്കാരങ്ങള് നേടിയവരെ രാഷ്ട്രപതി അഭിനന്ദിച്ചു. നവീനതയിലും സാങ്കേകതികവിദ്യയിലും ഗുണനിലവാരം ഉറപ്പുവരുത്തേണ്ടതിന്റെ പ്രാധാന്യംഅദ്ദേഹം ഊന്നിപ്പറഞ്ഞു.
(AM/MRD
പ്രധാനമന്ത്രിയുടെ ഓഫീസ്
പ്രധാനമന്ത്രി ജനങ്ങൾക്ക് ഉഗാദി ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ഉഗാദി ആശംസകൾ നേർന്നു.
പ്രധാനമന്ത്രി ട്വീറ്റ് ചെയ്തു;
"ഉഗാദിയുടെ പ്രത്യേക വേളയിൽ ആശംസകൾ."
-ND-
(
പ്രത്യേക സേവനങ്ങളും ഫീച്ചറുകളും
ജൽ ജീവൻ മിഷൻ നടപ്പാക്കുന്നതിൽ ദേശീയ ശരാശരിക്കൊപ്പമെത്താൻ കേരളം കഠിനമായി പരിശ്രമിക്കണമെന്ന് കേന്ദ്ര സഹമന്ത്രി ശ്രീ പ്രഹ്ലാദ് സിംഗ് പട്ടേൽ
കൊച്ചി : ജൂലൈ 06, 2023
കേന്ദ്ര സർക്കാരിന്റെ പ്രധാനപ്പെട്ട പദ്ധതികളിലൊന്നായ ജൽ ജീവൻ മിഷനിലൂടെ 2024-ഓടെ എല്ലാ വീടുകളിലും ടാപ്പ് വാട്ടർ കണക്ഷൻ നൽകാനാണ് ലക്ഷ്യമിടുന്നതെന്ന് കേന്ദ്ര ഭക്ഷ്യ സംസ്കരണ വ്യവസായ, ജലശക്തി സഹമന്ത്രി ശ്രീ പ്രഹ്ലാദ് സിംഗ് പട്ടേൽ പറഞ്ഞു.
രണ്ട് ദിവസത്തെ സന്ദർശനത്തിനായി കേരളത്തിലെത്തിയ ശ്രീ പ്രഹ്ലാദ് സിംഗ് പട്ടേൽ, ഇന്ന് കൊച്ചിയിൽ മാധ്യമപ്രവർത്തകരുമായി സംവദിക്കവേ, ഏകദേശം 20 ദിവസം മുമ്പ് 12 കോടിയിലധികം കുടുംബങ്ങളിൽ കൂടി ടാപ്പ് വാട്ടർ കണക്ഷനുകൾ എത്തിയെന്നും ഇപ്പോൾ ദൗത്യത്തിന്റെ ദേശീയ ശരാശരി 63 ശതമാനത്തിന് മുകളിലാണെന്നും അറിയിച്ചു .
നിർഭാഗ്യവശാൽ, വിദ്യാഭ്യാസത്തിനും വിഭവങ്ങൾക്കും പേരുകേട്ട കേരളം പോലുള്ള ഒരു സംസ്ഥാനത്ത് പദ്ധതി നടപ്പാക്കുന്നത് 50% പോലും എത്തിയിട്ടില്ല എന്ന് അറിയിച്ച ശ്രീ പ്രഹ്ലാദ് സിംഗ് പട്ടേൽ, ഈ സംരംഭം സാധാരണക്കാർക്ക് വേണ്ടിയുള്ളതിനാൽ ദേശീയ ശരാശരിക്കൊപ്പമെത്താൻ കൂടുതൽ കഠിനമായി പരിശ്രമിക്കണമെന്ന് കേരള സർക്കാരിനോട് അഭ്യർത്ഥിച്ചു.
മറ്റ് സംസ്ഥാനങ്ങളെ അപേക്ഷിച്ച് കേരളത്തിൽ ഒരു കുടുംബത്തിന് പൈപ്പ് വാട്ടർ കണക്ഷൻ നൽകുന്നതിന് ചെലവ് കൂടുതലാണെന്ന് അദ്ദേഹം പറഞ്ഞു. എന്നിരുന്നാലും, പദ്ധതി നടപ്പാക്കാൻ സംസ്ഥാന സർക്കാരാണ് മികച്ച ഏജൻസിയായതിനാൽ കേന്ദ്ര സർക്കാർ പിന്തുണയ്ക്കാൻ തയ്യാറാണ്. പദ്ധതികളുടെ ഗുണഫലങ്ങൾ ലഭിക്കുന്നതിൽ നിന്നും ഒരു കുടുംബമോ ജില്ലയോ സംസ്ഥാനമോ പിന്നോട്ട് പോകരുത് എന്നതാണ് കേന്ദ്ര സർക്കാരിന്റെ മുദ്രാവാക്യമെന്നും കേന്ദ്രമന്ത്രി കൂട്ടിച്ചേർത്തു.
രണ്ട് ദിവസത്തെ സന്ദർശനത്തിന്റെ ഭാഗമായി കേന്ദ്രമന്ത്രി നാളെ പാലക്കാട്ട് നടക്കുന്ന വിവിധ പരിപാടികളിൽ പങ്കെടുക്കും. പാലക്കാട് തിരുമിറ്റക്കോട് ഗ്രാമവാസികളുമായി ആശയവിനിയം നടത്തുകയും ജൽ ജീവൻ മിഷൻ, സ്വച്ച് ഭാരത് മിഷൻ എന്നിവയുടെ പുരോഗതി പരിശോധിക്കുകയും ചെയ്യും.
RRTN/SKY
(Visitor Counter : 12
റെയില്വേ മന്ത്രാലയം
റെയിൽവേ ജീവനക്കാർക്ക് ഓൺലൈനായി പാസ് എടുക്കുന്നതിനും ടിക്കറ്റ് ബുക്ക് ചെയ്യുന്നതിനുള്ള ഇ-പാസ്സ് മോഡ്യൂൾ പുറത്തിറക്കി
സെന്റർ ഫോർ റെയിൽവേ ഇൻഫർമേഷൻ സിസ്റ്റംസ്, വികസിപ്പിച് റെയിൽവേയുടെ ഹ്യൂമൻ റിസോഴ്സ് മാനേജ്മെന്റ് സംവിധാനത്തിന്റെ ഭാഗമായ ഇ - പാസ് മോഡ്യൂൾ വീഡിയോ കോൺഫറൻസിങ് വഴി റെയിൽവേ ബോർഡ് ചെയർമാൻ പ്രകാശനം ചെയ്തു.
റെയിൽവേയിൽ ഘട്ടംഘട്ടമായി പദ്ധതി പൂർണമായി നടപ്പാക്കും. ഇതോടെ റെയിൽവേ ജീവനക്കാർക്ക് പാസിനായി അപേക്ഷിക്കാൻ ഓഫീസിൽ വരികയോ പാസ് ലഭിക്കാനായി കാത്തിരിക്കുകയോ വേണ്ട. ജീവനക്കാർക്ക് എവിടെനിന്ന് വേണമെങ്കിലും ഓൺലൈനായി പാസിന് അപേക്ഷിക്കാൻ ആകും. ഓൺലൈനായി തന്നെ പാസ് എടുക്കാനും കഴിയും. ഇതുമായി ബന്ധപ്പെട്ട എല്ലാ പ്രവർത്തനങ്ങളും മൊബൈൽ ഫോൺ വഴി സാധ്യമാകും.
നേരത്തെയുള്ള പിആർഎസ്/യുറ്റിഎസ് കൗണ്ടർ ബുക്കിംഗ് സംവിധാനത്തിന് പുറമേ ഇ -പാസ്സ് മൊഡ്യൂൾ ഉപയോഗിച്ച് ഐആർസിടിസി സൈറ്റിൽ നിന്നും ടിക്കറ്റ് ഓൺലൈൻ ആയി ബുക്ക് ചെയ്യാനും സാധിക്കും.
ഇന്ത്യൻ റെയിൽവേയുടെ മുഴുവൻ മനുഷ്യവിഭവശേഷി പ്രവർത്തനങ്ങളും ഡിജിറ്റൈസ് ചെയ്യാനുള്ള സമഗ്ര പദ്ധതിയാണ് ഹ്യൂമൺ റിസോഴ്സ് മാനേജ്മെന്റ് സിസ്റ്റം. പദ്ധതിയുടെ ഭാഗമായ എംപ്ലോയി മാസ്റ്റർ, ഇ - സർവീസ് റെക്കോർഡ് മോഡ്യൂൾ എന്നിവ കഴിഞ്ഞവർഷം പുറത്തിറക്കിയിരുന്നു. ഏകദേശം 97 ശതമാനത്തോളം റെയിൽവേ ജീവനക്കാരുടെയും അടിസ്ഥാന വിവരങ്ങൾ ഇതിൽ രേഖപ്പെടുത്തി കഴിഞ്ഞു.
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 148.67കോടി കവിഞ്ഞു
കഴിഞ്ഞ 24 മണിക്കൂറിനിടെ 91 ലക്ഷത്തിലധികം വാക്സിൻ ഡോസുകൾ നൽകി
രോഗമുക്തി നിരക്ക് നിലവില് 97.81%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 90,928 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 2,85,401
പ്രതിവാര രോഗസ്ഥിരീകരണ നിരക്ക് 
കഴിഞ്ഞ 24 മണിക്കൂറിനിടെ നൽകിയ 91 ലക്ഷത്തിലധികം  ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 148.67 കോടി  പിന്നിട്ടു. 1,59,06,137 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,88,544
രണ്ടാം ഡോസ് 97,28,815
മുന്നണിപ്പോരാളികള്
ഒന്നാം ഡോസ് 1,83,86,576
രണ്ടാം ഡോസ് 1,69,32,565
15-18 പ്രായപരിധിയിലുള്ളവര്
ഒന്നാം ഡോസ് 1,27,60,148
18-44 പ്രായപരിധിയിലുള്ളവര്
ഒന്നാം ഡോസ് 50,73,76,164
രണ്ടാം ഡോസ് 34,33,77,115
45-59 പ്രായപരിധിയിലുള്ളവര്
ഒന്നാം ഡോസ് 19,54,13,276
രണ്ടാം ഡോസ് 15,36,92,217
60നുമേല് പ്രായമുള്ളവര്
ഒന്നാം ഡോസ് 12,18,98,867
രണ്ടാം ഡോസ് 9,68,25,940
ആകെ 1486780227
കഴിഞ്ഞ 24 മണിക്കൂറിനുള്ളില് 19,206 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,43,41,009ആയി.
ദേശീയ രോഗമുക്തി നിരക്ക് 97.81 % ആണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 90,928പേര്ക്കാണ്.
നിലവില് 2,85,401 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.81% ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 14,13,030 പരിശോധനകള് നടത്തി. ആകെ 68.53 കോടിയിലേറെ പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 3.47 ശതമാനമാണ്. പ്രതിദിന രോഗസ്ഥിരീകരണ നിരക്ക് 6.43 ശതമാനമാണ്.
(Visitor Counter : 123
പ്രധാനമന്ത്രിയുടെ ഓഫീസ്
പുരുഷ ജൂനിയർ ഏഷ്യാ കപ്പിലെ വിജയത്തിന് ഇന്ത്യൻ ജൂനിയർ പുരുഷ ഹോക്കി ടീമിന് പ്രധാനമന്ത്രിയുടെ അഭിനന്ദനം
പുരുഷന്മാരുടെ ജൂനിയർ ഏഷ്യാ കപ്പിലെ വിജയത്തിന് ഇന്ത്യൻ ജൂനിയർ പുരുഷ ഹോക്കി ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റിൽ പ്രധാനമന്ത്രി പറഞ്ഞു;
" ജൂനിയർ പുരുഷ ഹോക്കി ടീമിന് പുരുഷ ജൂനിയർ ഏഷ്യാ കപ്പിലെ ഉജ്ജ്വല വിജയത്തിന് ഹൃദയംഗമമായ അഭിനന്ദനങ്ങൾ. അവരുടെ വിജയം നമ്മുടെ യുവാക്കളുടെ വളർന്നുവരുന്ന പ്രതിഭയെയും നിശ്ചയദാർഢ്യത്തെയും പ്രതിഫലിപ്പിക്കുന്നു. അവർ രാജ്യത്തെ വളരെയധികം അഭിമാനപൂരിതമാക്കി. "
Heartiest congratulations to our Junior Men's Hockey Team for their splendid victory at the Men's Junior Asia Cup. Their triumph reflects the burgeoning talent and determination that our youth hold. They have made India very proud. pic.twitter.com/r5tdlfduH3
— Narendra Modi  June 2, 2023
പഞ്ചായത്തീരാജ് മന്ത്രാലയം
തദ്ദേശ സ്വയംഭരണ സ്ഥാപനങ്ങൾക്ക് ആവശ്യമായ '3F'കൾ  ലഭ്യമാക്കാൻ ആവശ്യപ്പെട്ട് ഉപരാഷ്ട്രപതി
ന്യൂ ഡൽഹി: ഏപ്രിൽ 11, 2022
ഗ്രാമീണ തദ്ദേശ സ്വയംഭരണ സ്ഥാപനങ്ങളെ ശക്തിപ്പെടുത്തുന്നതിന് ആവശ്യമായ '3F'കൾ  ലഭ്യമാക്കണമെന്ന് ഉപരാഷ്ട്രപതി ശ്രീ എം വെങ്കയ്യ നായിഡു ഇന്ന് ആഹ്വാനം ചെയ്തു. അവയുടെ സമഗ്രമായ വളർച്ചയ്ക്കൊപ്പം, ദേശീയ വികസന- സുസ്ഥിര വികസന ലക്ഷ്യങ്ങൾ കൈവരിക്കുന്നതിനും ഇത് ആവശ്യമാണെന്നും അദ്ദേഹം ചൂണ്ടിക്കാട്ടി.
പഞ്ചായത്തീരാജ് മന്ത്രാലയം സംഘടിപ്പിച്ച ''സുസ്ഥിര വികസന ലക്ഷ്യങ്ങളുടെ പ്രാദേശികവത്കരണം'' എന്ന ദേശീയ സമ്മേളനം ഉദ്ഘാടനം ചെയ്യുകയായിരുന്നു ഉപരാഷ്ട്രപതി. ഫണ്ടുകൾ, പ്രവർത്തനങ്ങൾ, പ്രവർത്തകർ എന്നീ '3F'കൾ ജില്ലാ പഞ്ചായത്തുകളിൽ നിന്നും താഴെക്കിടയിലുള്ള പഞ്ചായത്തുകളിലേക്ക്, ലഭ്യമാക്കാൻ ആവശ്യമായ നടപടികൾ സ്വീകരിക്കണമെന്ന് അദ്ദേഹം കേന്ദ്ര സർക്കാരിനോടും വിവിധ സംസ്ഥാന ഭരണകൂടങ്ങളോടും ആവശ്യപ്പെട്ടു.
പത്താം ധനകാര്യകമ്മീഷൻ കാലയളവിൽ ഒരു വ്യക്തിക്ക് പ്രതിവർഷം100 രൂപ എന്ന കണക്കിൽ ഗ്രാമീണ തദ്ദേശസ്വയംഭരണ സ്ഥാപനങ്ങൾക്ക് നൽകിയിരുന്ന ധനസഹായം പതിനഞ്ചാം ധനകാര്യ കമ്മീഷൻ കാലയളവിൽ 674 രൂപയായി വർധിപ്പിച്ചത് ഉപരാഷ്ട്രപതി ചൂണ്ടിക്കാട്ടി. എന്നാൽ ഈ ധനസഹായം അവയുടെ അക്കൗണ്ടുകളിലേക്ക് നേരിട്ട് എത്തേണ്ടതുണ്ട് എന്നും, അതിനിടയിൽ മറ്റ് വകമാറ്റങ്ങൾ സംഭവിക്കരുതെന്നും ഉപരാഷ്ട്രപതി ഓർമിപ്പിച്ചു.
ഇന്ത്യയുടെ 70 ശതമാനം ജനങ്ങളും അധിവസിക്കുന്നത് ഗ്രാമീണമേഖലയിൽ ആണെന്ന് ഉപരാഷ്ട്രപതി ചൂണ്ടിക്കാട്ടി . അതുകൊണ്ട് തന്നെ ദേശീയ തലത്തിൽ സുസ്ഥിര വികസന ലക്ഷ്യങ്ങൾ കൈവരിക്കുന്നതിന് ഗ്രാമങ്ങളുടെ താഴെക്കിടയിൽ അതായത് പഞ്ചായത്ത് തലത്തിൽ നടപടികൾ സാധ്യമാക്കേണ്ടതുണ്ടെന്ന് അദ്ദേഹം ഓർമ്മിപ്പിച്ചു.
രാജ്യമെമ്പാടുമുള്ള ഗ്രാമീണ തദ്ദേശ സ്വയംഭരണ സ്ഥാപനങ്ങളിലെ തിരഞ്ഞെടുക്കപ്പെട്ട 31.65 ലക്ഷം ജനപ്രതിനിധികളിൽ 46 ശതമാനം സ്ത്രീകളാണ് എന്നതിൽ ഉപരാഷ്ട്രപതി സന്തുഷ്ടി പ്രകടിപ്പിച്ചു.
e-ഗ്രാം സ്വരാജ് സംവിധാനം 2.38 ലക്ഷം ഗ്രാമപഞ്ചായത്തുകൾ സ്വീകരിച്ചതായി അറിയിച്ച ഉപരാഷ്ട്രപതി, ഭരണനിർവഹണ പ്രവർത്തനങ്ങളിലെ ഡിജിറ്റൽവത്ക്കരണ ലക്ഷ്യങ്ങൾ കൈവരിക്കുന്നതിന് എല്ലാ പഞ്ചായത്തുകളും ഈ സംവിധാനത്തിലേക്ക് മാറേണ്ടതുണ്ടെന്നു അഭിപ്രായപ്പെട്ടു.
കേന്ദ്ര ഗ്രാമീണ വികസന-പഞ്ചായത്തീരാജ് മന്ത്രി ശ്രീ ഗിരിരാജ് സിംഗ്, കേന്ദ്ര ജലശക്തി മന്ത്രി ശ്രീ ഗജേന്ദ്ര സിംഗ് ഷെഖാവത്, ഗ്രാമീണ വികസന മന്ത്രാലയത്തിന്റെ ചുമതലയുള്ള കേന്ദ്ര സഹമന്ത്രി ശ്രീ ഫഗ്ഗൻ സിംഗ് കുലസ്തെ, പഞ്ചായത്തീരാജ് മന്ത്രാലയത്തിന്റെ ചുമതലയുള്ള കേന്ദ്ര സഹമന്ത്രി ശ്രീ കപിൽ മോരെശ്വർ പാട്ടീൽ, മറ്റ് വിശിഷ്ട വ്യക്തികൾ തുടങ്ങിയവർ ചടങ്ങിൽ സന്നിഹിതരായിരുന്നു
RRTN/SKY
(Visitor Counter : 110
റോഡ് ഗതാഗത, ഹൈവേ മന്ത്രാലയം
പ്രകൃതിദുരന്തങ്ങൾ നേരിടുന്നതിന് കേന്ദ്ര ഉപരിതല ഗതാഗത മന്ത്രാലയവും ഡി ആർ ഡി ഓ യും തമ്മിൽ സഹകരിക്കും
പ്രകൃതിദുരന്തങ്ങൾ സുസ്ഥിരമായി നേരിടുന്നതിന് സാങ്കേതിക കൈമാറ്റം ഉൾപ്പെടെയുള്ള സഹകരണം മെച്ചപ്പെടുത്തുന്നതിന് കേന്ദ്ര ഉപരിതല ഗതാഗത ദേശീയപാത മന്ത്രാലയവും , ഡിആർഡിഒ യും തമ്മിൽ ഇന്ന് ന്യൂഡൽഹിയിൽ ധാരണാപത്രത്തിൽ ഒപ്പുവച്ചു. ഇരുകക്ഷികൾക്കും പ്രയോജനം ഉണ്ടാകുന്ന മേഖലകളിൽ സഹകരിച്ച് പ്രവർത്തിക്കാനാണ് ധാരണ. മണ്ണിടിച്ചൽ, മറ്റു പ്രകൃതി ദുരന്തങ്ങൾ എന്നിവയിൽനിന്നും സുരക്ഷിതമായി റോഡ് ഉപയോഗിക്കുന്നതിന് ഇത് രാജ്യത്തെ റോഡ് ഉപയോക്താളെ സഹായിക്കും. രാജ്യത്തെ വിവിധ ദേശീയപാതകളിൽ മണ്ണിടിച്ചിൽ,ഹിമപാതം തുടങ്ങി പ്രകൃതി ദുരന്തങ്ങൾ മൂലമുണ്ടാകുന്ന നാശനഷ്ടങ്ങൾ സുസ്ഥിരമായി കുറയ്ക്കുന്നതിന് ഡി ആർ ഡി ഓ യുടെ വൈദഗ്ധ്യം പ്രയോജനപ്പെടുത്താൻ ധാരണ പത്രത്തിലൂടെ ഇരു സ്ഥാപനങ്ങളും തീരുമാനിച്ചു
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂ ഡൽഹി: ഡിസംബർ 18 , 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 136.66 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 84,565 പേർ
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.24 %; 2020 മാർച്ച് മുതൽ ഏറ്റവും കുറഞ്ഞ നിരക്ക്
രോഗമുക്തി നിരക്ക് 98.38%; 2020 മാർച്ച് മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 8706 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,41,71 ,471 ആയി
കഴിഞ്ഞ 24 മണിക്കൂറിൽ 7145 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.57 ശതമാനമാണ്; കഴിഞ്ഞ 75 ദിവസമായി ഇത് 2 ശതമാനത്തിൽ താഴെയാണ്
പ്രതിവാര രോഗസ്ഥിരീകരണ നിരക്ക്  – 34 ദിവസമായി 1% ത്തിൽ താഴെ
ആകെ നടത്തിയത് 66.28 കോടി പരിശോധനകൾ
ആരോഗ്യ, കുടുംബക്ഷേമ മന്ത്രാലയം
കോവിഡ് 19 പ്രതിരോധ കുത്തിവയ്പ്പ്: സത്യവും മിഥ്യയും; കോവിഡ്-19 പ്രതിരോധ കുത്തിവയ്പ്പ് സ്ത്രീകളിലും പുരുഷന്മാരിലും വന്ധ്യതയ്ക്ക് കാരണമാകുമെന്ന പ്രചാരണത്തിന് ശാസ്ത്രീയ അടിത്തറയില്ല
(|
||
|
പ്രത്യുത്പാദന ശേഷിയുള്ള പ്രായക്കാരിൽ കോവിഡ്-19 പ്രതിരോധ കുത്തിവയ്പ്പ് മൂലം വന്ധ്യതയുണ്ടായേക്കാമെന്ന ആശങ്ക പ്രകടിപ്പിക്കുന്ന മാധ്യമ റിപ്പോർട്ടുകൾ വരുന്നുണ്ട്. കഴിഞ്ഞ കുറച്ച് ദിവസങ്ങളായി, ഒരു വിഭാഗം നഴ്സുമാർ ഉൾപ്പെടെയുള്ള ആരോഗ്യ പ്രവർത്തകരിലും മുൻനിരപ്പോരാളികളിലും നിലനിൽക്കുന്ന അന്ധവിശ്വാസങ്ങളും മിഥ്യാധാരണകളും ഉയർത്തിക്കാട്ടി ചില മാധ്യമ റിപ്പോർട്ടുകൾ കഴിഞ്ഞ ദിവസങ്ങളിൽ പ്രചരിച്ചിരുന്നു.
അംഗീകാരം ലഭിച്ച വാക്സിനുകളൊന്നും പ്രത്യുൽപാദന ശേഷിയെ പ്രതികൂലമായി ബാധിക്കുന്നില്ലെന്ന് കേന്ദ്ര ആരോഗ്യ - കുടുംബക്ഷേമ മന്ത്രാലയത്തിന്റെ  വെബ്സൈറ്റിൽ പ്രസിദ്ധീകരിച്ച പതിവുചോദ്യങ്ങൾക്കുള്ള മറുപടിയിൽ വ്യക്തമാക്കിയിട്ടുണ്ട് - https://www.mohfw.gov.in/pdf/FAQsforHCWs&FLWs.pdf. വാക്സിനുകളും അവയിലടങ്ങിയിരിക്കുന്ന മൂലപദാര്ത്ഥങ്ങളും ആദ്യം മൃഗങ്ങളിലും പിന്നീട് മനുഷ്യരിലും മേൽപ്പറഞ്ഞ തരത്തിലുള്ള പാർശ്വഫലങ്ങൾ ഉണ്ടോയെന്ന് പരിശോധിക്കുന്നു. പ്രതിരോധശേഷിയും ഫലപ്രാപ്തിയും ഉറപ്പാക്കിയതിനുശേഷം മാത്രമേ വാക്സിനുകൾ ഉപയോഗിക്കാൻ അനുവാദം നൽകുകയുള്ളൂ.
കോവിഡ്-19 പ്രതിരോധ കുത്തിവയ്പ്പ് പുരുഷന്മാരിലും സ്ത്രീകളിലും വന്ധ്യതയ്ക്ക് കാരണമാകുന്നു എന്നതിന്, ഒരു തരത്തിലുമുള്ള ശാസ്ത്രീയ തെളിവുകളും ലഭ്യമല്ലെന്നും, കോവിഡ്-19 പ്രതിരോധ കുത്തിവയ്പ്പ് മൂലം വന്ധ്യതയുണ്ടാകുമെന്ന മിഥ്യാധാരണയെ തള്ളിക്കളഞ്ഞുകൊണ്ട്, കേന്ദ്രസർക്കാർ വ്യക്തമാക്കി . വാക്സിനുകൾ പൂർണ്ണമായും സുരക്ഷിതവും ഫലപ്രദവുമാണെന്ന് തെളിയിക്കപ്പെട്ടിട്ടുണ്ട്.
മുലയൂട്ടുന്ന എല്ലാ അമ്മമാർക്കും കോവിഡ്-19 പ്രതിരോധ കുത്തിവയ്പ്പ് നൽകാമെന്ന് ദേശീയ വിദഗ്ദ്ധ സംഘം  ശുപാർശ ചെയ്തിട്ടുണ്ട്. പ്രതിരോധ കുത്തിവയ്പ്പിനു മുമ്പോ ശേഷമോ, താൽക്കാലികമായി പോലും മുലയൂട്ടൽ നിർത്തേണ്ട ആവശ്യമില്ലെന്നും പൂർണ്ണമായും സുരക്ഷിതമാണെന്നും തന്നെയാണ് വിദഗ്ധാഭിപ്രായം .
|
|
പ്രധാനമന്ത്രിയുടെ ഓഫീസ്
പ്രധാനമന്ത്രി 2021 ലെ ഡി ജി പി മാരുടെയും ഐ ജി മാരുടെയും സമ്മേളനത്തിൽ പങ്കെടുത്തു
2021 നവംബർ 20-21 തീയതികളിൽ ലഖ്നൗവിൽ നടന്ന ഡി ജി പി മാരുടെയും ഐ ജി മാരുടെയും 56-ാമത്
(സമ്മേളനത്തിൽ പ്രധാനമന്ത്രി പങ്കെടുത്തു. സംസ്ഥാനങ്ങളിലെ/കേന്ദ്രഭരണ പ്രദേശങ്ങളിലെ 62 ഡി ജി പി/ഐ ജി മാരും കേന്ദ്ര സായുധ പോലീസ് സേനകൾ /കേന്ദ്ര പോലീസ് സംഘടനകൾ എന്നിവയിലെ ഡി ജി മാരും ലഖ്നൗവിൽ പങ്കെടുത്തു. രാജ്യത്തുടനീളമുള്ള ഐബി ഓഫീസുകളിൽ നിന്ന് വിവിധ റാങ്കുകളിലുള്ള 400-ലധികം ഉദ്യോഗസ്ഥർ കോൺഫറൻസിൽ പങ്കെടുത്തു.
ഇന്ന് ഉച്ചതിരിഞ്ഞ് നടന്ന കോൺഫറൻസിന്റെ സമാപന സമ്മേളനത്തെ അഭിസംബോധന ചെയ്യവെ, പോലീസുമായി ബന്ധപ്പെട്ട എല്ലാ സംഭവങ്ങളും വിശകലനം ചെയ്യാനും കേസ് സ്റ്റഡികൾ വികസിപ്പിക്കാനും അത് ഒരു സ്ഥാപനവൽക്കരിച്ച പഠന സംവിധാനമാക്കാനും പ്രധാനമന്ത്രി ആഹ്വാനം ചെയ്തു. വിവിധ റാങ്കുകൾക്കിടയിൽ സ്വതന്ത്രമായ വിവരങ്ങളുടെ ഒഴുക്ക് അനുവദിച്ച സമ്മേളനത്തിന്റെ ഹൈബ്രിഡ് രൂപത്തെ അദ്ദേഹം അഭിനന്ദിച്ചു, . രാജ്യത്തുടനീളമുള്ള പോലീസ് സേനയ്ക്ക് പ്രയോജനം ചെയ്യുന്ന പരസ്പരപ്രവർത്തനക്ഷമതയുള്ള സാങ്കേതികവിദ്യകൾ വികസിപ്പിക്കാൻ അദ്ദേഹം നിർദ്ദേശിച്ചു. അടിസ്ഥാനത്താളത്തിലെ പോലീസിംഗ് ആവശ്യകതകൾക്കായി ഭാവി സാങ്കേതികവിദ്യകൾ സ്വീകരിക്കുന്നതിന് കേന്ദ്ര ആഭ്യന്തര മന്ത്രിയുടെ നേതൃത്വത്തിൽ ഒരു ഉന്നതാധികാര പോലീസ് ടെക്നോളജി മിഷൻ രൂപീകരിക്കാൻ അദ്ദേഹം ആവശ്യപ്പെട്ടു. പൊതുജനങ്ങളുടെ ജീവിതത്തിൽ സാങ്കേതികവിദ്യയുടെ പ്രാധാന്യം ചൂണ്ടിക്കാട്ടി പ്രധാനമന്ത്രി കോവിൻ ജെം , യു പി ഐ എന്നിവയുടെ ഉദാഹരണങ്ങൾ നൽകി. പൊതുജനങ്ങളോടുള്ള, പ്രത്യേകിച്ച് കോവിഡിന് ശേഷമുള്ള പോലീസിന്റെ മനോഭാവത്തിൽ വന്ന നല്ല മാറ്റത്തെ അദ്ദേഹം അഭിനന്ദിച്ചു. ജനങ്ങളുടെ പ്രയോജനത്തിനായി ഡ്രോൺ സാങ്കേതികവിദ്യ നല്ല രീതിയിൽ ഉപയോഗിക്കണമെന്നും അദ്ദേഹം നിർദ്ദേശിച്ചു. 2014-ൽ അവതരിപ്പിച്ച സ്മാർട്ട് പോലീസിംഗ് ആശയത്തിന്റെ അവലോകനത്തെക്കുറിച്ച് അദ്ദേഹം ഊന്നിപ്പറഞ്ഞു, പോലീസ് സേനയിൽ അതിന്റെ തുടർച്ചയായ പരിവർത്തനത്തിനും സ്ഥാപനവൽക്കരണത്തിനും ഒരു മാർഗ്ഗരേഖ വികസിപ്പിക്കാൻ നിർദ്ദേശിച്ചു. പോലീസ് അഭിമുഖീകരിക്കുന്ന പതിവ് വെല്ലുവിളികളെ നേരിടാൻ, ഹാക്കത്തോണിലൂടെ സാങ്കേതിക പരിഹാരങ്ങൾ തേടുന്നതിന് ഉയർന്ന യോഗ്യതയുള്ള യുവാക്കളെ ഉൾപ്പെടുത്താൻ അദ്ദേഹം അഭ്യർത്ഥിച്ചു.
സമ്മേളനത്തിലെ ചർച്ചകളിൽ പ്രധാനമന്ത്രി പങ്കെടുക്കുകയും വിലപ്പെട്ട നിർദേശങ്ങൾ നൽകുകയും ചെയ്തു. സമ്മേളനത്തിന് മുന്നോടിയായി, ജയിൽ പരിഷ്കരണങ്ങൾ, ഭീകരവാദം, ഇടതു തീവ്രവാദം, സൈബർ കുറ്റകൃത്യങ്ങൾ, മയക്കുമരുന്ന് കടത്ത്, ഗവൺമെന്റിതര സംഘടനകൾക്കുള്ള വിദേശ ധനസഹായം, ഡ്രോണുമായി ബന്ധപ്പെട്ട കാര്യങ്ങൾ, അതിർത്തി ഗ്രാമങ്ങളുടെ വികസനം തുടങ്ങി ദേശീയ സുരക്ഷയുടെ പ്രധാന വശങ്ങളെക്കുറിച്ച് ചർച്ചകൾ നടത്താൻ ഡി ജി പി മാരുടെ വിവിധ പ്രധാന ഗ്രൂപ്പുകൾ രൂപീകരിച്ചു.
ഐബി ഉദ്യോഗസ്ഥർക്ക് വിശിഷ്ട സേവനത്തിനുള്ള രാഷ്ട്രപതിയുടെ പോലീസ് മെഡലും പ്രധാനമന്ത്രി സമ്മാനിച്ചു. പ്രധാനമന്ത്രിയുടെ നിർദേശപ്രകാരം ആദ്യമായി വിവിധ സംസ്ഥാനങ്ങളിൽ നിന്നുള്ള ഐപിഎസ് ഉദ്യോഗസ്ഥർ സമകാലിക സുരക്ഷാ പ്രശ്നങ്ങളെക്കുറിച്ച് ലേഖനങ്ങൾ സമർപ്പിച്ചത് സമ്മേളനത്തിന് കൂടുതൽ മൂല്യം നൽകി.
നേരത്തെ, 2021 നവംബർ 19 ന് കേന്ദ്ര ആഭ്യന്തര മന്ത്രി സമ്മേളനം ഉദ്ഘാടനം ചെയ്തു, അതിൽ രാജ്യത്തെ മൂന്ന് മികച്ച പോലീസ് സ്റ്റേഷനുകൾക്ക് ട്രോഫികൾ നൽകി. ആഭ്യന്തരമന്ത്രി എല്ലാ ചർച്ചകളിലും പങ്കെടുക്കുകയും വിലയേറിയ നിർദേശങ്ങളും മാർഗനിർദേശങ്ങളും നൽകുകയും ചെയ്തു.